Het ons hier 'n sjabloon wat aangee dat inhoud van 'n andere wiki oorgeneem is? Jcwf (kontak) 21:20, 8 Januarie 2016 (UTC)
Wikibron lyk my is tot onlangs toe nie weer gebruik nie. Een rede is die taak wat DBNL tans vervul. Waarom sou mens (onnodig) 'n werk van voor af digitaliseer?
In elk geval: C.M. van den Heever se werk is in die openbare domein, juis omrede Laat vrugte openlik daar te kry is. 'n Belangriker werk, Die Afrikaanse gedagte kry jy daar nie. Dit is dus op my nommer 1-lysie, voordat ek 'n artikel hieroor gaan skryf. Van den Heever is in 1957 oorlede.
Maar nou het ek 'n probleem met 'n ander sakie. Jy het iemand soos Hendrik Verwoerd wat nou al amper 50 jaar onder die grond is. Neutraal beskou was hy die Eerste Minister. Ondertussen is hy verwilder tot die gevreesde bosgod (gô!) in die Suid-Afrikaanse pers en deur sy eie bloedverwante, terwyl ander hom salig verklaar het en elke dag vir 50 jaar lank getrou klokslag om 12:00 'n versameling kersies ter nagedagtenis aansteek en 'n rympie in Latyn opsê. Natuurlik oordryf ek! Nietemin het niemand 'n idee wat hy te sê gehad het nie. Op die Internet het iemand selfs die vermetelheid om nie minder nie as R90 000,00 op OLX vir die boek te vra: ek het myne teen R25,00 op Struisbaai aangeskaf. En dis in 'n baie goeie toestand. Daar is buitendien 'n 1966-Engelse weergawe uitgereik. Jy sal hierdie boek in die Wes-Kaapse provinsiale biblioteke slegs vind in Beaufort-Wes, George, Oudtshoorn, Paarl, en Vanrhynsdorp.
'n Verjaardaggeskenk aan Sy Edele dr. H.F. Verwoerd namens die Federasie van Afrikaanse Kultuurvereniginge, die Afrikaanse Pers (1962) Beperk en die Afrikaanse Handelsinstituut oorhandig op 6 September 1963.
Die werk is ouer as 50 jaar en dus (soos ek verstaan) in die publieke domein. Jy kan dit dus met vrymoedigheid skandeer en oplaai. En het onlangs Google se tesseract-ocr ontdek, wat 'n geskandeerde bladsy na teks kan omskakel. Dis 'n Linux program, maar dit werk soos 'n bom! Groete. Frank (kontak) 14:02, 11 Januarie 2016 (UTC)
Miskien is dit in Suid-Afrika in die publieke domein, maar jy moet ook die wet van die VSA raadpleeg (Sien hier) en daardie wet is heeltemal onnosel.
Van wanneer af speel 'n outeur se sterfdatum 'n rol in Suid-Afrikaanse kopiereg en of iets in die openbare domein is? Ons eie sjabloon lui: Volgens die Suid-Afrikaanse wet op kopiereg word alle werke in die publieke domein vrygestel vyftig jaar na hulle publisering, getel vanaf die begin van die volgende kalenderjaar. . Morne (kontak) 20:30, 11 Januarie 2016 (UTC)